Ogļukalna atsegums
Ogļukalna atsegums jeb Dēseles Lejnieki ir aizsargājams ģeoloģisks un ģeomorfoloģisks dabas piemineklis, Lētīžas kreisajā krastā, Dienvidkurzemes novada Embūtes pagastā. Atsegums rakstos zināms no Pirmā pasaules kara laika, kad apvidū tika pētītas brūnogles. Atsegumā atrodama kūdra, kas, iespējams, izmantota kā kurināmais. Mūsdienās Lētīžas kreisais krasts ir stipri aizaudzis ar zālaugiem, krūmiem un kokiem, senās atsegumu vietas ir nosakāmas tikai aptuveni.